cyanic-selkie/wikianc huggingface dataset:
Det Norske Kartselskapet
Selskapet fikk stor medieoppmerksomhet først gjennom en serie artikler i Aftenposten i 2013 og siden gjennom en serie avsløringer i VG fra 2017 og fremover, og politiet startet etterforskning av selskapet for bedrageri. En særegenhet ved selskapet var samarbeidet med Addictologi Akademiet og Espen Andresen, som presenterer seg som «addiktolog», en alternativ behandlingsform uten offentlig godkjenning. Alle ansatte i selskapet var pålagt å gå i «terapi» hos Andresen for påstått «sexavhengighet» eller andre former for avhengighet uten vitenskapelig støtte. Kartselskapet var i flere arbeidsrettssaker med tidligere medarbeidere, og Oslo tingrett beskrev selskapet i en dom som en «usunn arbeidsplass med sterk kontroll». Selskapet ble også beskyldt for å bruke torpedoer mot kritikere. VG skrev at «det oppsiktsvekkende med DNKS og addictologi-saken i VG er hvordan disse to tingene smelter sammen til det som ser ut som en større kriminell operasjon.» Skjulte lydopptak dokumenterte hvordan Det Norske Kartselskapet «har trent opp rusavhengige til å manipulere kunder gjennom telefonsalg». Selskapet ble opprinnelig startet, eid og drevet av tidligere daglig leder Lasse Krogh Lysø, storaksjonær Lene Margrethe Krogh Lysø, storaksjonær og daglig leder Laila Esther Mjeldheim og tidligere styreleder og medeier Stig Innli, som også startet flere andre «kartselskaper», bl.a. Norske Veier AS. Selskapets daværende eneeier og leder Laila Esther Mjeldheim ble i 2021 dømt til 4,5 års ubetinget fengsel for grovt bedrageri, ble fradømt retten til å drive næringsvirksomhet eller ha styreverv eller ledende stillinger på ubestemt tid og fikk inndratt 12 millioner kroner, den hittil strengeste straffen som er idømt for kataloghaivirksomhet. Dommen ble anket, men anken ble avvist slik at den i mai 2022 ble rettskraftig. Det Norske Kartselskapet slo seg selv konkurs i 2020.
Mjeldheim utga i 2021 selvbiografien Fra barnehjem til Bentley - min historie om sin tid som det som i boken beskrives som «superselger og millionær», som bl.a. behandler samarbeidet med Espen Andresen og mediedekningen av Kartselskapet-saken fra hennes perspektiv.
Trongsa
Trongsa (eller Tongsa) er et av de 20 dzongkhag (fylker) i Bhutan. Navnet betyr «ny landsby» på dzongkha. Fylket omgis i vest av Wangdue Phodrang, i øst av Bumthang og i sør av fylkene Tsirang, Sarpang og Zhemgang. Landskapet varierer fra 800 til 4800 moh.
Fylket er maktbasen til Wangchuckdynastiet, Bhutans herskere siden 1907. Bhutans konger utnevnes etter tradisjonen først til Penlop (guvernør) av Trongsa før de utnevnes til kronprins og senere konge.
Trongsa Dzong
Det første tempelet her ble bygget i 1543 av Drukpa lama Ngagi Wangchuk, oldefar av rikets grunnlegger Shabdrung Ngawang Namgyal.
Trongsa Dzong ble bygget i 1644. Det ligger på en fjellhylle over elva Mangde Chhu, og kontrollerte gjennom århundrene handel og ferdsel mellom øst og vst i landet. Den eneste veien gjennom landet passerte i gammel tid gjennom gårdsplassen i dzonget. På guvernørens ordre kunne dørene stenges og dermed dele landet i to. Høyere oppe i en fjellside ovenfor dzonget ligger et stort vakttårn, Ta Dzong, som beskyttet åsene overfor borgen, og hindret angripere fra å beskyte borgen og borggården ovenfra.
Gewog
Trongsa består av fem underdistrikt (gewog):
Juan José Navarro
Juan José de Navarro Viana y Búfalo (født 30. november 1687 i Messina, død 5. februar 1772 i Cádiz) var generalkaptein i den spanske marinen og Marqués de la Victoria.
Han gikk inn i den spanske hæren bare åtte år gammel og kjempet i den spanske arvefølgekrigen i Italia. I 1708 kjempet han mot maurere i Oran, der broren Ramón mista livet og faren døde i fangenskap. I 1709 kom han tilbake til Spania og kjempet i slaget ved Almenar og slaget ved Zaragoza, der han ble tatt til fange av soldatene til Guido Starhemberg. Etter freden i Utrecht ble han kaptein i den avdøde faren sitt kompani og deltok i frigjøringen av Catalonia.
Etter krigen gikk han inn i marinen og da kvadrupelalliansekrigen brøt ut seilte han på «Real» til Sardinia og Sicilia med hæren under markien av Lede, og tok her del i erobringene deres som marinesoldat.
Generalbass
Generalbass (it: Basso continuo, dvs «kontinuerlig» eller «uavbrutt bass») er en akkompagnementsteknikk som innebærer at utøveren improviser fram en akkompagnementsstemme over en besifret basslinje.
Juan José Navarro
Under José Patiño steg han i gradene. I 1732 deltok han i erobringen av Oran under hertugen av Montemar og spilte en viktig rolle i å dekke troppene da de gikk på land med kanonene på skipet sitt. Under den østerrikske arvefølgekrig vant han den største seieren i karrieren sin da han slo den britiske flåten i slaget ved Toloun i 1744. Han ble forfremmet til generalløytnant og fikk tittelen marqués de la Victoria.
Generalbass
Teknikken oppsto i overgangen til barokken, da renessansens musikkideal med flere uavhengige stemmer (polyfoni) ble erstattet med en enkelt melodistemme over en eller flere akkompagnerende instrumenter (monodi). I barokkmusikken har melodistemmen fokus, mens generalbassen danner den harmoniske grunnstrukturen, og improviserte mellomstemmer fyller ut lydbildet. På grunn av generalbassens store betydning i barokken kalles perioden i blant for «generalbassens tidsalder».
Juan José Navarro
I 1750 ble han generaldirektør for armadaen. Seks år seinere hadde han skrevet ferdig verket Diccionario demostrativo de la configuración y anatomía de toda arquitectura naval moderna om militærteori.
I 1759 kommanderte han en konvoi på 36 skip som førte Karl III, den nye kongen av Spania, fra Napoli til Spania. Flaggskipet hans var «Real Fénix». For dette ble han utnevnt til generalkaptein i den spanske marinen.
Generalbass
Generalbassens akkorder er ikke skrevet ned fullstendig. I stedet viser tall og andre symboler hvilken relasjon intervaller, akkorder eller enkelttoner har til en bassnote. Utformingen av enkelthetene overlates til utøveren, på samme måte som for spill ut fra moderne besifring, og det er forventet av generalbass-utøvere at de har den nødvendige kunnskap og fantasi til å improvisere sin stemme. Mens moderne generalbassutgaver gjerne angir en ferdig akkordgang i noteskrift, kunne tidlig musikk helt mangle besifring, slik at musikerne selv valgte akkorder ut fra den musikalske sammenhengen. Gjennom barokken og til for eksempel Schuberts messer spilte organisten fritt, med utgangspunkt i den besifrede basslinja. Utskrevne akkorder er blitt nødvendig eller vanlig i vår tid fordi mange musikere ikke er fortrolige med hvordan de skal spille etter generalbass.
For å spille akkordene kan man bruke flerstemmige instrumenter som regal (i tidligbarokken, dette instrumentet gikk snart av mote), orgel, orgelpositiv, cembalo, spinett, lutt, teorbe, gitar eller harpe. Selve bass-stemmen blir ofte spilt på et bassinstrument som for eksempel cello, kontrabass, bassgambe, viola da gamba, fagott, bassdulzian, posaune eller rankett. Ofte blir det ikke angitt generalbass-instrument, slik at man har frihet til å velge instrumenter etter hva som var tilgjengelig eller hva man synes passer musikken best.
I større orkester kan det være flere akkord- og bassmelodiinstrumenter som spiller vekselvis eller sammen. Titlene på mange barokkstykker nevner at musikken skal utføres med en slik continuo-gruppe, som f.eks Johann Sebastian Bachs Konsert for 2 fioliner, strykere og continuo i d-moll.
Eksempel
Nedenfor vises et utdrag av et resitativ fra J.S. Bachs Johannespasjon som eksempel. Her blir et recitativo secco ledsaget av «tørre» akkorder:
Ut av veggen
Ut av veggen er et musikkalbum med Henning Kvitnes, utgitt i 2006.
Kværnerbyen
Kværnerbyen er et nytt boligområde i bydel Gamle Oslo under utvikling på Kværner Brugs gamle tomt øst i Lodalen i Oslo.
Bakgrunn
Kværnerbyen er et av landets største boligprosjekter og planleggingen har pågått i flere år. I kommuneplanen for 2004 er Kværnerbyen utpekt som et av ni hovedområder for boligutbygging i hovedstaden Opprinnelig var prosjektet planlagt å hete «Quærnerbyen». «Kvernerbyen» ble også vurdert. Etter avstemning i bydelsutvalget endte man opp med dagens form: «Kværnerbyen».
Den delen av Lodalen som huser OBOS' boligby-prosjekt avgrenses av Gjøvikbanen i nord, Enebakkveien i øst, Konows gate i sør og av Lodalsbruene i vest. Området der Kværnerbyen anlegges er på folkemunne kalt Kværnerdumpa.
Kværnerbyen er planlagt å inneholde 1 600-1 800 boliger, barnehage (i drift fra januar 2008), kontorer, restauranter og forretninger. Parallelt med utbygging av boliger og næringslokaler, blir det også bygget ny infrastruktur i området. I Lodalsparken, åpnet i 2009, er det vannspeil og kanal som bukter seg fra Turbinveien til Smeltedigelen gjennom de sentrale deler av området.
Høsten 2007 flyttet de første beboerne inn i borettslagene Turbinen 1 og Turbinen 2 i Kværnerbyen. I 2008 besluttet OBOS å starte utbyggingen av byggetrinn 2 av boligområdet.
Ved ferdigstillingen av Kværnertoppen og Kværnerdammen i 2019/2020 vil det være 1626 boliger i Kværnerbyen.
Kollektivbetjening
I dag betjener busslinje 32 Kværnerbyen med ny endestasjon opprettet i 2008. Bydelsutvalget Gamle Oslo har ellers fremmet og vedtatt forslag om Kværner jernbanestasjon. Mest relevant er en stasjon på Loenga-Alnabrulinjen eller Gjøvikbanen. Stasjonen vil ha et stort og økende publikumsgrunnlag for Kværnerbyen, søndre Vålerenga, Etterstad og den nye Jøtulbyen.
Arenberg
Arenberg var et territorium og en stat som eksisterte innenfor det tysk-romerske rike fra 1280 til 1803. Omkring 1300 ble området betegnet som heyrschaf van Arnberch (herskapet Arenberg) og i 1417 som das lande van Arnberg. Arenberg ble i 1567 et fyrstedømme og i 1644 et hertugdømme. Hertugdømmet hadde et areal på 122 km² og 2 900 innbyggere i 1800.
I 1803 ble det innlemmet i hertugdømmet Arenberg-Meppen.
Karel Novy
Karel Novy (født 12. juni 1980) er en sveitsisk svømmer.
Han representerte Sveits under Sommer-OL 2004 i Athen, der han ble utslått i semifinalen på 50 meter fri.
Miroslav Přerost
Miroslav Přerost (født 22. januar 1963 daværende Tsjekkoslovakia) er en tsjekkisk tidligere profesjonell ishockeyspiller som spilte for HC Plzeň i den tsjekkiske Extraliga-sesongen 1982–83. Han er for tiden hovedtrener for Tsjekkias herrelandslag i ishockey. Han trente det nasjonale juniorhockeylaget for menn på 2012, 2013 og verdensmesterskapet i ishockey i 2014. I 2005 tok Přerost over hovedansvaret for Lillehammer IK sammen med Ole Eskild Dahlstrøm i UPC-ligaen.
Jilleanne Rookard
Jilleanne Rookard (født 9. januar 1983 i Wyandotte i Michigan) er en amerikansk skøyteløper. Hun er tatt ut i den amerikanske troppen til Vinter-OL 2010 i Vancouver.
Rookard startet på rulleskøyter, men gikk over til skøyteløp i 2006. Hun kom med på det amerikanske verdenscuplaget i 2007 og 2009.
Rune Carlsen
Rune Carlsen (født 5. august 1974) er norsk tryllekunstner som opptrer i inn- og utland. Han er nåtidens mest premierte tryllekunstner fra Norge, og har 5 Norgesmestertitler, Nordisk mester og premiert i Italia, London og USA. Han vokste opp i Trondheim og fikk tidlig sin interesse for trylling og magi.
Utmerkelser
Carlsen deltok i verdensmesterskapet i trylling under FISM-kongressen i Beijing i Kina i 2009 og europamesterskapet i trylling under FISM-kongressen i Blackpool i England i 2011. Han mottok i 2012 «Award of Merit» under konkurransen «London International Closeup Magic Competition».
Rune Carlsen er også magikeren bak TINE sine nye produkter som ble lansert 2012 - Smørbar
Han har også ledet Magisk Junior Cirkel, vært informasjonsansvarlig (2012–2013) og president i Magiske Cirkel Norge i perioden 2010–2012.
Rune Carlsen har vært ansvarlig for junioravdelingen, styremedlem, visepresident, webansvarlig og president i Magiske Cirkel Norge.
Rune Carlsen inngikk i 2016 en samarbeid med Kevin Lunde, som duoen «Kevin & Carlsen», og produserte sammen med Feelgood AS oppsetningen «HÆ?» i 2017.
Standal kraftverk
Standal kraftverk er et vannkraftverk i Ørsta kommune i Møre og Romsdal.
Det er et elvekraftverk som utnytter et fall på 258 meter.
Installert effekt er 5,5 MW fra en peltonturbin. Årsproduksjon er 17 GWh.
Teodebert II
Teodebert II (fransk: Thibert eller Théodebert) (født 586, død 612) var konge av Austrasia (595–612). Sammen med sin yngre bror Teoderik II var han sønn og etterkommer av Childebert II. Etter frankisk skikk delte brødrene farens arv: Teoderik II fikk Austrasia mens broren fikk Burgund. Sammen styrte de to av de frankiske rikene med sin bestemor Brunhilda som regent da de begge var mindreårige da de ble konger. Det tredje riket var Neustria, styrt av deres fetter, Klotar II, som hadde sin mor Fredegund som regent. Som konger var brødrene i strid med hverandre og tidvis hadde felles front mot Klotar II, men da sistnevnte gjorde felles front med Teoderik II ble han beseiret og siden drept sammen med sine sønner.
Bakgrunn
I 592 døde kong Guntram, konge av Burgund, og som uten arvinger var det hans nevø og adopterte sønn Childebert II, konge av Austrasia, som arvet hans rike. Hans viljesterke mor, Brunhilda, hjalp ham å styre de to rikene. Hennes fiende var Fredegund, mor og regent av Klotar II, konge av Neustria. Det frankiske styret hadde dreiet rundt disse to mektige kvinnene, og som avskydde hverandre med et intenst hat som var drivkraften til flere de politiske handlingene i de frankiske rikene.
Konge av Austrasia
Brunhildas sønn Childebert II døde allerede i 595 mens han fortsatt var kun midten av tjueårene, og Brunhilda anklaget straks Fredegund for å ha vært ansvarlig for å fått ham forgiftet fra avstand. Hun tok kontroll over det todelte riket Austrasia og Burgund hvor hun ble regent for sine to sønnesønner, ni år gamle Teodebert II og åtte år gamle Teoderik II. Etter frankisk skikk delte de sin fars arv, Teodebert ble konge av Austrasia og med hovedstad i Metz mens Teoderik fikk Burgund og med hovedstad i Orléans. Brunhilda ble regent for dem begge. Teodeberts Austrasia innbefattet byene, civitates, Poitiers, Tours, Le Puy-en-Velay, Bordeaux, og Châteaudun, foruten også områdene Champagne, Auvergne, og Alamannia.
I desember 597 døde Fredegund, og hennes sønn Klotar II styrte deretter på egen hånd. To år senere fylte Teodebert tretten år og var da i en lovlig alder til å styre alene. Han kastet ut sin dominerende bestemor Brunhilda fra hoffet til stor jubel fra adelen i Austrasia, og den gamle damen reiste sørover til Burgund. Underveis gikk hun seg bort: «en fattig mann fant henne vandrende alene,» fortalte Fredegars krønike, «og tok henne, på hennes anmodning, til Teoderik som ønsket sin bestemor velkommen og behandlet henne med seremoni.»
Etter hvert havnet den unge kongen under sin bestemors innflytelse, og forholdet mellom brødrene ble vanskelig. I 599 forsøkte Klotar i Neustria, nå blitt femten år, å angripe Austrasia. Klotar beseiret Teodebert ved Sens. Trusselen fra Klotar fikk brødrene til å legge til side sine motsetninger og dannet felles front. Krigen mot Neustria ble gjenopptatt og i 600 møtte Klotar en forent hær fra Austrasia og Burgund, og ble beseiret ved Dormelles i nærheten av Montereau. Klotar ble tvunget til å gå med på en avtale hvor han mistet store områder av sitt rike, alt landet mellom Seinen og Oise ble fordelt mellom brødrene. Teodebert tok landet mellom Seinen og Loire, inkludert grenseområdet mot Bretagne, mens Teoderik mottok resten. Sammen drev de en militær kampanje i Gascogne hvor befolkningen ble underkastet og de innsatte en mann ved navn Genialis som dux, hertug.
Krig med broren
Ved dette tidspunkt var enigheten mellom brødrene over og de gikk til krig mot hverandre som resulterte i Teodeberts nederlag ved Étampes. Klotar grep anledning til å angripe Teoderik i 605, men denne gangen nektet Teodebert å komme sin bror til hjelp. Teoderik møtte fienden ved Étampes ved Louet, Teoderik seiret i slaget.
I 610 Teodebert presset han Alsace Saintois, Thurgau, og Champagne fra Teoderik og brødrene gikk atter til krig mot hverandre. Teoderik gjorde en avtale med sin fetter Klotarog i 612 angrep deres felles hær Teodebert ved utkanten av skogfeltet i Ardennene. Det var et mektig blodbad, i henhold til Fredegars krønike, hele landskapet var strødd med lik. Teoderik og Klotar marsjerte videre til Köln, tok Teodebert til fange og hans skattekiste og rikdommer. I henhold til Fredegar tok en soldat hans unge sønn, kun et spedbarn, i «hælene og slo ut hjernen hans mot en stein.»
Familie og etterkommere
Teodebert II ble gift to ganger. Hans første ekteskap med Bilithilde, som ble inngått i 600, endte i 610 da han personlig drepte henne. Hans andre ekteskap ble inngått samme år med Teudehilde. Med sine to hustruer fikk han fire barn:
Emma, som ble gift med den angelsaksiske kong Eadbald av Kent, omtales som en datter av Teodebert, men moderne historikere betviler dette, eksempelvis S.E. Kelly i Oxford Dictionary of National Biography. At Eadbald giftet seg med en datter av Teodebert er et resultat av en forveksling mellom ham og nevnte Adaloald, langobardenes konge. Isteden er det mer sannsynlig at Emma var datter av Erkinoald, rikshovmester av Neustria fra 641 til 658.
Skærbæk kommune
Skærbæk kommune (tysk: Scherrebek) var en kommune sør i Jylland i Sønderjyllands amt i Danmark som ble dannet ved kommunalreformen i 1970. Kommunens administrasjonssentrum lå i byen ved samme navn. Ved den påfølgende kommunalreformen i 2007 ble kommunen en del av den nye Tønder kommune. Til kommunen hørte også øyen Rømø.
Skærbæk grenset til de tidligere kommunene Løgumkloster, Nørre-Rangstrup og Gram på østsiden og Bredebro i sør. I nord og vest grenset kommunen til Vadehavet.
Kommunalreformen av 1970
Under kommunalreformen i 1970 ble de følgende sognene slått sammen til Skærbæk kommune:
Kommunalreformen av 2007
Ved Kommunalreformen i 2007 ble kommunen slått sammen med kommunene Bredebro, Højer, Løgumkloster, Nørre-Rangstrup (unntatt Bevtoft sogn) og Tønder til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.
Tmesorrhina alpestris
Tmesorrhina alpestris er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (20-25 millimeter), avlang, blankt grønn gullbasse. Noen eksemplarer har store, purpurfargede eller blåfiolette felter på pronotum og dekkvinger. Oversiden er nokså fint punktert med mørke punkter, på dekkvingene danner punktene delvis rader. Pannen er avrundet firkantet, lite innbuktet foran.
Utbredelse
Arten er utbredt i Kamerun.
The Garden of Resurrection
The Garden of Resurrection er en britisk stumfilm fra 1919, regissert av Arthur Rooke.
Handling
En velstående halv-kaste blir forlatt etter et falskt ekteskap. Hun føder kort tid senere en dødfødt baby, men gifter seg etter hvert med en annen mann som hadde hjulpet henne.
Svømming under de britiske imperie- og samveldeleker 1958
Svømming under de britiske imperie- og samveldeleker 1958. Svømming var en av flere sporter under de britiske imperie- og samveldeleker (British Empire and Commonwealth Games) som ble arrangert i Cardiff i Wales i perioden 18. til 26. juli 1958. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1958-1966) het (British Empire and Commonwealth Games). I lekene i 1958 ble det konkurrert i femten øvelser, åtte for menn og sju for kvinner. Australia ble beste nasjon med elleve gullmedaljer foran England med tre.
Evander Holyfield
Evander Holyfield (født 19. oktober 1962) er en profesjonell bokser fra USA. Kallenavnene hans er «The Real Deal» og «The Warrior». Han er den eneste som har blitt verdensmester i tungvektsboksing fire ganger. Evander bor for tiden i Atlanta med sin kone og tre barn.
Karriere
Holyfield ble ubestridt verdensmester i tungvektsboksing da han slo James Buster Douglas i 1990. En kamp mot Mike Tyson var lenge planlagt og høyt etterspurt. Kampen skulle gått i 1991, men etter at Tyson skadet seg på trening og senere ble dømt for voldtekt i 1992 så det ut til at det aldri kom til å skje. Holyfield valgte istedenfor å forsvare tittelen mot den unge og lovende amerikaneren Riddick Bowe. Holyfield ble totalt utklasset over 12 runder og måtte i canvasen i 11 runde. Kampen er regnet som en av de beste kampene på 1990-tallet. I 1993 var det klart for returkamp og Holyfield gjenvant tittelen mot en overvektig Riddick Bowe.
I 1994 tapte Holyfield igjen tittelen mot amerikaneren Michael Moorer. Etter at Mike Tyson i 1995 slapp ut av fengsel, skulle de to rivalene endelig møtes. Holyfield sendte sjokk-bølger gjennom bokseverden da Mike Tyson ble slått ut på teknisk knockout i 11 runde. Returkampen gikk i juni 1997, men den ble stoppet og Tyson diskvalifisert etter at Tyson bet Holyfield i begge ørene i 3. runde. Året etter fulgte en returkamp mot Michael Moorer der Holyfield beseiret Moorer i en brutal kamp. Kampen ble stoppet i 8. runde på teknisk knockout.
I 1999 møtte Holyfield Lennox Lewis i kampen for å bli ubestridt tungvektsmester. Kampen gikk i Madison Square Garden i New York og endte uavgjort på poeng. Avgjørelsen var høyst kontroversiell. Returkampen noen måneder senere i Las Vegas endte med poengseier til Lewis i en jevn kamp.
Holyfield ble historisk da han i 2000 beseiret John Ruiz i kampen om WBA-tittelen og ble den første tungvektsbokseren som ble verdensmester for 4 gang.
I 2007 fikk Holyfield tittelkamp igjen mot russiske Sultan Ibragimov. 45 år gamle Holyfield kunne blitt tidenes eldste mester og verdensmester for femte gang, men i Moskva tapte han kampen på poeng.
Holyfields foreløpige siste kamp var mot danske Brian Nielsen i København 7. mai 2011. Holyfield vant kampen.
Annet
Holyfield har tilkjennegitt et kristent livssyn.
Sondu-Miriu vannkraftverk
Sondu-Miriu vannkraftverk med Kiambere-demningen er et vannkraftverk på elva Sondu i Kenya. Kraftverket har installert 60 MW brutto produksjonseffekt. Anlegget ble påbegynt i 2004 og stod ferdig i 2009. Dette anlegget hadde finansiering fra Japan.
Utbyggingen vakte sterke reaksjoner, og japanske JBIC trakk tilbake finansieringen i perioden 2001-04.
Sad zjelanij
Sad zjelanij (originaltittel: Сад желаний) er en sovjetisk film fra 1987, regissert av Ali Khamrajev.
Handling
Historien er lagt til den siste sommeren før den andre verdenskrig kommer til Sovjetunionen. Tre søstre kommer for å flytte inn hos bestemoren sin på landsbygda. De forestiller seg en verden som en enorm og sjarmerende hage av ønsker, og alle medlemmer av husstanden gleder seg til Asjas nært forestående bursdag.
Maxwell Woosnam
Maxwell «Max» Woosnam (født 6. september 1892 død 14. juli 1965) var en britisk tennisspiller som deltok i de olympiske leker 1920 i Antwerpen. Woosnam ble olympisk mester i tennis under OL 1920 i Antwerpen. Han vant doubleturneringen sammen med Oswald Turnbull Det var 44 spillere, 22 par, fra 11 nasjoner som deltok i doubleturneringen for herrer som ble avviklet i perioden 16. til 23. august. I mixeddouble fikk han sølvmedalje sammen med Kathleen McKane.
Tsangñön Heruka
Tsangñön Heruka (født 1452 i Ü-Tsang, død 1507 i Rechung Puk) var en lærer innenfor kagyuskolen i tibetansk buddhisme. Han huskes best for å ha redigert tekster etter Milarepa: Milarepas liv og Milarepas 100 000 sanger.
Ko Phoda
Ko Phoda (Phodaøya) er en liten øy i provinsen Krabi i Thailand. Den ligger i Pha Nga-bukta i Andamanhavet. Den ble rammet av de katastrofale flodbølgene som traff kysten om morgenen den 26. desember 2004, men vesentlig lettere enn for eksempel Phuket og Phi Phi-øyene.
Ko Phoda er et yndet mål på grunn av sine fine sandstrender og for dykkere.
Maldivene under Sommer-OL 2020
Maldivene deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Solør Futsal
Solør Futsal (stiftet 18. oktober 2002) består av kamerater fra distriktet Solør i Innlandet, supplert med enkelte spillere fra det øvrige land. Høsten 2003 ble laget tilbudt kontrakt i historiens første eliteserien i Futsal i Norge. Lekestue ble til Solør Futsal, og i sin første sesong i Futsal Elite, kapret de andreplassen.
I 04/05 sesongen ble det 4.-plass. I 05/06 sesongen ble det 3.-plass.
Samme sesong ble det også NM-sølv i Kristiansand og Nordisk gull i Stockholm. Laget har en rekke andre titler. Seneste medalje kom i Valhall lørdag 14. okt 2006 da laget fikk sølv i landsfinalen i Coca-Cola Cup.
Med resultatene de siste årene, har Solør Futsal befestet sin plass som et av Norges ledende futsallag.
Spillerstall
Solør Futsal har følgende spillere:
Tanja
Tanja er en opprinnelig russisk kjæleform av kvinnenavnet Tatjana. Det kan også ha sin opprinnelse i det latinske navnet Tatianus som igjen er dannet av det romerske familienavnet Tatius, men betydningen av dette navnet er ukjent.
Kjente personer med navnet
Personene i listen er ordnet kronologisk etter fødselsår.
Dalegjerdet kraftverk
Dalegjerdet kraftverk er et vannkraftverk på Standaleidet i Ørsta kommune i Møre og Romsdal.
Det er et elvekraftverk som utnytter et fall på 191 meter.
Installert effekt er 2,3 MW. Årsproduksjon er 6 GWh.
Vannet går videre til Standal kraftverk.
Mali under Sommer-OL 2020
Mali deltok i Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Sandefjord Stewardsloge
Sandefjord Stewardsloge er en frimurerlosje i Den Norske Frimurerorden (Stewardsloge nr. 4 av 1. orden). Losjen ble grunnlagt den 1. september 1995 i Sandefjord som Stewardsloge nr 7. av 2. orden (VII º), underlagt Den Norske Store Landsloge. Den 14. november 2003 ble den opphøyd til Stewardsloge av 1. orden (VII º – VIIIº).
Losjens valgspråk er In Luce Domini (i lyset fra Herren).
Øivind Sand (kunstner)
Øivind Andre Sand (født 30. april 1935 i Fredrikstad) er en norsk kunstmaler og grafiker.
Øivind Sand er utdannet lærer. Han er selvlært som kunstner, og ifølge kunsthistoriker Paul Grøtvedt har kunstnerskapet hans to hovedretninger :
Familie
Han er gift med Kari Sand. Ekteparet har fem barn, deriblant kunstnerne Vebjørn Sand og Aune Sand.
Ko Lanta
Ko Lanta (Lantaøya) er en øy og et distrikt (amphoe), i provinsen Krabi i Thailand. Distriktet omfatter den egentlige Lantaøya og et nesten like stort område på fastlandet. Øya ligger i Pha Nga-bukta i Andamanhavet. Den ble rammet av de katastrofale flodbølgene som traff kysten om morgenen den 26. desember 2004, men vesentlig lettere enn for eksempel Phuket og Phi Phi-øyene.
Wyandotte (hønserase)
Wyandott er en tung hønserase som stammer fra Amerika.
Ko Lanta
Ko Lanta er omkring 70 km sør for byen Krabi. Den fjellrike øya er 27 km lang i nord-sør-retning, og i de sørlige og sentrale delene kommer småfjellene opp i 500 meters høyde. Det indre av øya er dekket av regnskog; øya er omgitt av vakre sandsstrender.
Øya har (2005) en befolkning på rundt 20 000 som livnærer seg innenfor turistnæringen (det er ca. hundre hoteller og andre beach resorts) eller med fiske, gummiplantasjer og krepsoppdrett. I småbyen Saladan er handelen for det meste på kinesiskættede thailenderes hender.
Tove Frantzen
Tove Frantzen (født 11. februar 1962) er en norsk politiker som representerer Venstre i bystyret i Sandnes. Hun er gruppeleder for Venstre i bystyret og vært medlem av formannskapet fra 2007 når Venstre ble med i flertallssamarbeidet. Hun har sittet i bystyret siden 1999. Frantzen var nestleder i Rogaland Venstre, 2010-2013.
Skattesøk
Skattesøk gir brukerne mulighet til å søke på informasjon som finnes i skattelistene. Skattelistene inneholder skattyternes navn, postnummer, poststed, fødselsår (eller organisasjonsnummer for selskaper), nettoformue, nettoinntekt (alminnelig inntekt før særfradrag) og utliknet skatt.
Kun pressen har tilgang til offentliggjøring i henhold til ligningsloven §8-8. Offentliggjøringen av skattelistene skjer gjennom skattesøk-applikasjoner hvor det er mulig å søke opp personer på navn, alder, bosted osv. Hvert år er denne offentliggjøringen gjenstand for debatt. Kritikken mot åpne skattlister er blant annet at de kan brukes av kriminelle. Videre kritiseres applikasjonene for at de har et omfang og en form som ikke er journalistikk og at skattlistene derfor ikke offentliggjøres i tråd med lovgivningen.
Allegheny College
Allegheny College er et privat universitet i Meadville i staten Pennsylvania, USA. Det ble grunnlagt i 1815.
Fagkretsen fokuserer på språk, humaniora, klassiske ingeniørfag og journalistikk, og holder høyt faglig nivå. Skolepengene er meget høye, hele US$ 30 000 (2006), og høyeste gradsnivå er Bachelor.
Rektor Richard J. Cook var en av de første som signerte universitetskampanjen American College and University Presidents Climate Commitment, for handling i klimapolitikken.
Lavasjø
Lavasjø er en ansamling av lava, ofte basaltisk, ved jordoverflaten. Lavasjøer finnes i aktive vulkaner, oftest i krater eller annen fordypning.
Ali Khamrajev
Ali Khamrajev (født 19. mai 1937 i Tasjkent i Sovjetunionen) er en sovjetisk regissør og manusforfatter.
Meigs County
Meigs County er navnet på to fylker i USA.
Tandridge
Tandridge er et lokalt administrativt distrikt i Surrey, England. Administrasjonssenteret er byen Oxted, den nest største bosetningen i distriktet. Andre byer er Warlingham, Caterham, Godstone og Lingfield. Distriktet har navn etter et eldre administrativt område, et hundred, som dekket omtrent samme område.
Distriktet inneholder deler av naturområdet North Downs og en del av Weald. Området er preget av flere skoger og en del åpent land med lyng og heier. Området stiger fra 267 moh ved Botley Hill i North Downs til 42 moh i nærheten av Edenbridge. I henhold til befolkningsberegninger i 2014 er det totalt sett 85 374 innbyggere i distriktet.
Costitachys
Costitachys er slekt av små løpebiller, gjerne rødbrune på farge.
Utseende
Ganske små (ca. 2 millimeter), litt brede, gulbrune løpebiller. Slekten kjennes lett på at pronotum og dekkvingene har skarpe, opphøyde lengderibber. Hodet er kort og bredt med nokså små fasettøyne. Pronotum er avrundet firkantet, mye bredere enn langt, med seks opphøyde lengderibber. Dekkvingene er bredt rundede, hver dekkvinge med seks opphøyde lengderibber.
Levevis
Skyggeløperne kan finnes i mange ulike miljøer på bakken, og er ofte svært tallrike.
Utbredelse
Slekten er utbredt i det nordlige Sør-Amerika.
Short Solent
Short S. 45 Solent var et passasjer sjøfly bygget av Short Brothers sent på 1940-tallet. Det var utviklet fra Short Seaford som tgjen var utviklet fra Short Sunderland, et militært sjøfly som ble bygget under andre verdenskrig, og brukt til ubåt patruljering i krigens siste år.
Den første Solent fløy i 1946. Førstehåndsbrukere av Solent var BOAC og TEAL. Produksjonen opphørte i 1949. Second-hand fly var i bruk frem til 1958 hos flere mindre selskaper, slik som Aquila Airways.
Utvikling og bruk
Short S.45 Solent var en høyvinget en-dekker flybåt, bygget i aluminium. Den var utstyrt med fire Bristol Hercules motorer, men noen få ble senere utstyrt med større og kraftigere Bristol Centaurus stjernemotorer
Solent 2 som ble tatt i bruk av BOAC kunne frakte 34 passasjerer med 7 manns besetning. Mellom 1948 og 1950, opererte BOAC sine Solents på en rute mellom Southampton og Johannesburg en rute som gikk sydover langs Nilen og over Øst-Afrika. Turen tok fire dager, inkludert overnattinger. Siste flyvning gikk fra Southampton den 10. november 1950, og med det opphørte BOACs flyvninger med flybåter.
Tasman Empire Airways Limited (TEAL) hadde fem Solent 4s i bruk mellom1949 og 1960 i trafikk mellom  Sydney, Fiji og Auckland. Den siste TEAL Solent ble fløyet mellom Fiji og Tahiti den 14. september 1960 TEAL Solents kunne frakte 45 passasjerer og hadde en stor grad av plass og luksus, sammenlignet med datidens landbaserte fly.
Flere Solents ble brukt av Aquila Airways, et privat britisk selskap på dets ruter mellom Southampton og Madeira og Kanariøyene. De brukte tidligere BOAC og TEAL maskiner. Selskapet hadde et uhell med sine fly. Den 15. november 1957 havarerte en Solent 3 på Isle of Wight etter at to motorer falt ut Havariet førte til at 45 av de 58 som var ombord mistet livet. All bruk at flybåter i passasjertrafikk på De britiske øyer opphørte 30. september 1958 da Aquila Airways suspenderte sine Madeira tuter.
Museumsfly
Av de 23 Solentes som var blitt bygget. eller ombygget fra Short Seaford finnes det to igjen som museumsfly:
Gish Bar Patera
NASAs romsonde Galileo har oppdaget vulkansk aktivitet i Gish Bar Pateras historie, spesielt i 1996, og et nytt utbrudd ble oppdaget av Galileos nærinfrarøde spektrometer i august 2001. Den vestlige delen av patereaen er for det meste grønn med noen lyse flekker mens den østlige delen er oransje. Den aktive nordvestlige regionen av Gish Bar Patera har en marmorert gulv fra flere utbrudd. Pateraens strømmer kan ha en sammensetning av silikater.
Sesvenna
Sesvenna er en fjellkjede i Øst-Alpene på grensen mellom den sveitsiske kantonen Graubünden og den italienske provinsen Syd-Tirol.
Avgrensning
Sesvenna begrenses
Topper
De høyeste toppene i Sesvenna er
Daler og videre inndeling
Det fins en rekke mindre daler, som deler opp Sesvenna. Med unntak av den største, Val S-charl, fins det ingen bosetninger i fjellgruppa. S-charl (uttales «sj-tsjarl») er en forhenværende gruveby, der det inntil 1829 ble gravet etter sølv, bly og sink. Siden 1920 er S-charl bare bebodd sommerstid og tjener som utgangspunkt for fjellturister. Val S-charl ender i Costainaspasset, som danner forbindelsen til Lü i Val Müstair.
Geologi
Sesvenna hører til Sentral-Alpene, som vil si at metamorfe bergarter dominerer. Det forekommer imidlertid også dolomitt, og Sesvenna omtales derfor av og til som «Engadin-Dolomittene». Deler av Sesvenna ligger dessuten i et geologisk vindu, som er kjent som Engadinvinduet. Her har erosjonen blottlagt et dypere lag (såkalt penninikum), mens resten av Sentral-Alpene overveiende hører til et lag kalt østalpin (som domineres av gneis og granitt). I dette vinduet forekommer mange mineralkilder, siden dets bergarter er permeable for gasser, som så kan blande seg med grunnvannet.
Natur, kultur og historie
Sesvenna er forholdsvis uberørt av turistisk infrastruktur. Store deler av fjellkjeden er del av Sveits' nasjonalpark. Her finner man bl.a. gemser, steinbukk og sågar enkelte lammegribber og brunbjørner. Området er også ekstremt nedbørsfattig, men har en desto rikere flora.
Fyrstedømmet Salm
Fyrstedømmet Salm (tysk: Fürstentum Salm) var en kortvarig stat napoleonsk klientstat til Frankrike som eksisterte i Westfalen fra 1802 til 1811. Fyrstedømmet ble opprettet ut fra området til herskapet Anholt og deler av fyrstbispedømmet Münster. I 1811 ble det innlemmet i det franske departementet Lippe, fra 1813 ble området en del av Generalguvernementet mellom Weser og Rhinen, før det i 1815 ble innlemmet i provinsen Westfalen.
Vorstendom Salm
Bare vente litt på sjelen
Bare vente litt på sjelen er et musikkalbum med Henning Kvitnes, albumet ble utgitt i 2004.
Kringlehøa
Kringlehøa er et fjell i Sunndal kommune i Møre og Romsdal. Det ligger mellom Storlidalen i Oppdal kommune og Innerdalen i Sunndal kommune, sentralt i Trollheimen. Fjellet har en høyde på 1 493 meter over havet og er et populært turmål.
Shuangcheng
Shuangcheng (kinesisk: 双城; pinyin: Shuāngchéng) er et byfylke i den subprovinsielle byen Harbin i Heilongjiang i Folkerepublikken Kina.
Befolkningen var på 798,688 innbyggere i 1999.
Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.
Malta under Sommer-OL 2020
Malta deltok i Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
The Gay Lord Quex (1919)
The Gay Lord Quex er en amerikansk stumfilm fra 1919, regissert av Harry Beaumont.
Handling
Lord Quex blir forelsket i Muriel Eden. Hun forsøker lenge å motstå ham på grunn av hans dårlige rykte, men gir til slutt etter for sjarmen hans og går med på å gifte seg med ham. Men i hjertet hennes har Muriel fremdeles stor hengivenhet for Caption Bastling, en lykkejeger og kvinnebedårer.
Men Muriel blir også fortalt at Lord Quex fremdeles har kontakt med hertuginnen av Dowager. Muriel begynner derfor å tvile på det planlagte ektrskapet deres.
Enkeltdistanse-NM på skøyter 2016
Enkeltdistanse-NM på skøyter 2016 ble avholdt i Vikingskipet på Hamar den 22., 23. og 24. januar 2016.
Hamar Idrettslag var vertsarrangør av mesterskapet.
Bekaa (guvernement)
Bekaa eller Beqaa (arabisk: البقاع) er et guvernement i Libanon.
Geografi
Bekaaguvernementet dekker 1,336 km². Her ligger den viktigste delen av Libanons jordbruksland, særlig i Bekaadalen. Det ligger mellom de vestlige og de østlige libanesiske fjellkjeder. Elven Litani renner gjennom området.
Byene/landsbyene Zahle, Baalbek, Niha, Aanjar, Keb-Ilias, Kfar Zabad, Karaon Dam, Shtura og Furzul er områdets viktigste turistmål. Hovedveien fra Beirut til Syrias hovedstad Damaskus krysser dalen.
Havnivå
Havnivå er et nullpunkt som viser til havets gjennomsnittlige høyde i forhold til et valgt referanseområde på landjorda. Havnivået benyttes som referanse i angivelser av høyder, for eksempel meter over havet.
Havnivået er ikke helt konstant, og vil endre seg som en sum av flere prosesser. Den globale oppvarmingen gjør at havvannet utvider seg og at tilførselen av smeltevann fra verdens breer og iskapper øker. Noen landområder stiger, som Den skandinaviske halvøy etter istiden. Siden 1900 har havnivået steget monotont med 30 centimeter, mest på grunn av smeltende isbreer.
Æger
Æger har flere betydninger:
Amerikas forente staters konsulat i Frankfurt
Amerikas forente staters konsulat i Frankfurt er USAs konsulat i den tyske storbyen og finansmetropolen Frankfurt am Main. Det er USAs største konsulat, med rundt 1100 medarbeidere, og er større enn mange av USAs ambassader i andre land. Konsulatet er formelt underlagt USAs ambassade i Berlin, men opptrer mer selvstendig enn mange av USAs andre konsulater. Dette skyldes også at en rekke amerikanske regjeringsorganer har kontorer i konsulatet, som har ansvar for å yte støtte innen områder som sikkerhet, diplomati, økonomi og bygningssaker til amerikanske utenriksstasjoner i resten av Europa, Midtøsten og Afrika.
I 2006 flyttet konsulatet inn i et tidligere militærhospital, og samlet dermed sin virksomhet, som tidligere hadde vært spredt på flere bygninger. Det tidligere militærhospitalet gjennomgikk en omfattende oppussing i forkant.
Haldor Hansen
Haldor Hansen (født 17. mai 1927 i Sørvágur, død 17. juni 1995 i Tórshavn) var en færøysk politiker (Jv.).
Han var innvalgt på det færøyske Lagtinget fra Vágar fra 1954 til 1966 og på nytt fra 1970 til 1980. Han var særlig engasjert i utbyggingen av veinettet og flytilbudet fra Vágar lufthavn.
Hansen satt mange år i rådet for allmennkringkasteren Útvarp Føroya.
Han var opprinnelig utdannet radiomekaniker. Han arbeidet som fiskevraker, senere som øverste leder for kvalitetskontrollen av all fisk som ble landet på Færøyene.
Berreuth
Berreuth er en del av Dippoldiswalde i Landkreis Sächsische Schweiz-Osterzgebirge i Sachsen. Frem til 1973 var Berreuth også en selvstendig kommune.
Geografi
Stedet befinner seg 350-370 moh. I en avstand av 800 meter i luftlinje vest for sentrum i Dippoldiswalde. Stedet grenser i nord til Malter, i øst til Dippoldiswalde, i sørøst til Ulberndorf, i sørvest til Reichstädt, i vest til Ruppendorf og i nordvest til Paulsdorf.
Berreut ble i året 1420 første gang nevnt i forbindelse med herskapet czu Beyerrute. Endelsen -reuth, viser at dette var et område der skogen var ryddet. Opprinnelig administrert fra Dippoldiswalde, hadde Berreuth senest i 1551 sin egen grunneier gjennom det lokale Rittergut. I 1656 var Berreuth et Amt, i 1540 var det offisielt underlagt Dippoldiswalde, og i 1590 var det underlagt Amt Dippoldiswalde.
Mellom 1553 og 1586 ble herregården oppsatt med fem bygninger og et slott. I 1657 tilhørte den Seifersdorfer Mühle, en eiendom med åtte hus i Seiffen, som lå i den nordlige enden av Paulsdorf. Det samlede areal var 340 hektar. I 1790 stod ølslageriet og sagbruket på Schwarzen Teich. Buskapen var på 800 sauer i Paulsdorf og 100 storfe i Berreuth. I 1807 ble veien bygd til Paulsdorf. I 1856 brente sauebruket i Paulsdorf ned og ble bygd opp igjen like etterpå. I 1850 gikk herregården sammen med Rittergut Reichstädt og hadde et samlet areal på 1200 hektar.
I 1945/46 ble slottet satt i brann og eiendommene distribuert. Samtidig ble eiendommene ekspropiert av staten gjennom landreformene i Tyskland og gjennom kollektivisering omdannet til statlig eiendom.
Gunhild Kongemor
Bakgrunn
Heimskringla hevder at Gunhild ble oppfostret av samer, og opplært i trolldom av dem.
Gareth Williams mente at Historia Norwegiæ som Gunhild til datter av Gorm den gamle og Thyra Danebod, og dermed søster til Harald Blåtann er mest troverdig. Denne versjonen forklarer hvorfor Gunhild og Eirik kalte en av sønnene sine Gorm, som var et sjeldent navn med tilknytning til Jelling-ætten; og hvorfor Blåtann senere støttet Eiriks krigstokter, slik at Eiriks sønn Harald Gråfell vant tilbake makten i Norge, noe som var med på å gjenopprette et dansk overherredømme i deler av Sør-Norge. Dette forklarer likevel ikke hvorfor ikke Saxo Grammaticus forteller det samme.
Gunhild beskrives i sagaene som den vakreste blant kvinner, men liten av skikkelse. I Snorre Sturlasons framstilling i Heimskringla blir hun skildret som manipulerende, grådig og usympatisk, og hennes tilknytning til «finnene» gir henne magiske evner. Idéen om ondskapsfulle kvinner som lokker menn på avveie, går imidlertid tilbake til Bibelens Adam og Eva, og var standardfigurer i middelalderens litteratur på den tiden da sagaene blev nedskrevet. Historien om at Gunhild hadde lært trolldom nordpå, ligner påfallende på historien om Harald Hårfagres samiske kone, Snøfrid Svåsedatter, som trollbandt sin kongelige ektemann slik at han mistet både dømmekraft og autoritet fullstendig. Det er en type litterær gjentagelse som er typisk for sagaene, og reduserer deres verdi som historiske kilder.
Dronning
Etter at Eirik forlot Norge, egget hun sønnene sine til å kjempe mot Håkon den gode, og la opp råd sammen med Håkon Sigurdsson mot de andre småkongene. Hun konspirerte også for å ta livet av barnet til Tryggve Olavsson og Astrid, den senere Olav Tryggvason.
Sturmbannführer
Sturmbannführer («Stormenhetsfører») var en paramilitær grad som ble brukt i Schutzstaffel (SS) og Sturmabteilung (SA). Graden hadde sitt opphav i de tyske støttroppene som ble brukt i første verdenskrig, hvor bataljonskommandanten noen ganger hadde den ekstraordinære tittelen Sturmbannführer.
Gunhild Kongemor
Dronning
Gunhild og Eirik fikk en rekke barn sammen, men listene stemmer ikke overens.
Sturmbannführer
I SA ble tittelen innført i 1921, og i 1928 ble den formelt til en grad. Den var en av de tidligste grader som ble innført i SS. Insigniene bestod av fire sølvknapper sentrert på skulderklaffen.
Graden var først rangert under Standartenführer, men i 1932 ble den nye graden Obersturmbannführer innført. I Waffen-SS ble graden regnet for tilsvare major i hæren (orlogskaptein i marinen).
Blant nordmenn som hadde denne graden under andre verdenskrig var Jonas Lie, Frode Halle, Finn Gunnar Finson, Jørgen Bakke, Felix Hartmann, Felix Andersen, Arthur Qvist og Egil Reidar Hoel.
Gunhild Kongemor
Enke
Etter Eiriks død i slaget ved Stainmore i 954, ble Gunhild og barna sagt å ha søkt tilflukt hos Harald Blåtann i Danmark. Ifølge Heimskringla og Orknøyingenes saga dro de først til Orknøyene, hvor de overtok makten etter Torfinn Skallekløyver, bror til jarlene Arnkjell og Erlend, som var blitt drept sammen med Eirik. De ble der i noen vintre, og herjet Skottland og Irland om somrene. Her giftet datteren Ragnhild seg med Torfinns sønn Arnfinn, mens Gunhild og sønnene fortsatte til Danmark. Historien om Ragnhilds giftermål finnes imidlertid ikke i andre sagaer, og Snorre har ikke tatt den med i Heimskringla, selv om det ellers er stor overensstemmelse mellem den og Orknøyingenes saga. Ifølge sagaene ankom Gunhild og sønnene Danmark mens Blåtann var konge, og det ble han i 958, fire år etter Eiriks død. Med hans hjelp igangsatte Eirikssønnene en serie hærtokter for å gjenerobre Norge fra farbroren Håkon den gode. Gamle ble drept av Håkon i slaget ved Freidarberg, Guttorm døde i et slag i Østersjøen, mens Sigurd ble drept av hersen Klypp som hevn fordi han hadde bortført Klypps kone.
I Njåls saga gis et inntrykk av Gunhild. Den døende Håkon den gode sendte menn til Harald Gråfell og tilbød ham den norske tronen, og bad sine egne tilhengere om å godkjenne brorsønnen hans. Gunhilds tjener Ogmund dro med en innbydelse fra henne til Rut og Ossur, som sa: «I det øyeblikket vi avviser hennes innbydelse, vil hun jage oss ut av landet, og beslaglegge alt vi eier. Godtar vi den, vil hun behandle oss anstendig, som hun har lovet.»
Siste år
I oktober 1835 ble det funnet et myrlik i torvfeltene ved Haraldskær vest for Vejle. Kvinnen var velbevart, og ble undersøkt ved Vejle sykehus, hvor man konkluderte med at det nok var tale om liket av dronning Gunhild. Ifølge Ágrip skulle hun være narret til Danmark for å giftes med Harald Blåtann, og på hans ordre være druknet i en myr. Kong Frederik 6. bekostet en kiste, så «dronningen» kunne bli standsmessig gravlagt i et sidekapell i Skt. Nikolaj kirke i Vejle. I virkeligheten dreier funnet seg seg om en kvinne i trettiårene som ble drept ca. 490 f.Kr, enten ved en forbrytelse eller en ofring, siden liket ble festet til torvmosen ved hjelp av trekroker festet til kne- og albuledd, noe som er uvanlig hos myrlik.
Marokko under Sommer-OL 2020
Marokko deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Eliteserien i volleyball for kvinner 2020/21
Mizunoligaen 2020–21 var det øverste nivået i volleyball i Norge for kvinner sesongen 2020-21.
Ligaen bestod av 8 lag som spilte en grunnserie og deretter skulle spille et sluttspill. ble satt inn som lag nummer 9 i serien. De skulle kun delta i grunnserien og kun spille hjemmekamper mot alle lag. Før sluttspillet begynner skulle ToppVolley Norge trekkes fra tabellen og lagene justeres deretter.
Grunnserien startet 3. oktober 2020 og ble avlyst før sesongen var ferdig grunnet Koronapandemien.